فيل كولينز (انجليزى: Phil Collins) (من مواليد 30 يناير 1951 فى تشيزيك, لندن.), هو موسيقى و مغنى و كاتب اغانى و لاعب درامز و ممثل انجليزى كسب جايزة اوسكار احسن اغنيه سنة 1997. فيل كولينز كان مغنى مساعد و لاعب الدرامز الاول مع فريق چينيسيس و اشتهر أكتر بعد ما مغنى الفريق الاول بيتر جابرييل سابهم و فيل كولينز بقا مغنى الفريق. فيل كولينز اتسجل فى قاعة مشاهير الروك اند رول بوصفه عضو فى چينيسيس سنة 2010. ابتدا مشواره المهنى فى الموسيقى كلاعب الدرامز ، مع فريق روك مش مشهور اسمه فريق فلامينج يوث و بعدين انضم لفريق چينيسيس ، مع نهاية السبعينيات غنا اول اغانيه المشهور لوحده و هيا فولو مى ، فولو مى . فيل كولينز و بول ماكارتنى و مايكل جاكسون هما الوحيدين اللى باع كل واحد فيهم أكتر من 100 مليون البوم فى جميع أنحاء العالم سواء كفنانين منفردين او كأعضاء فرقة غنا. و كولينز بيعتبر من أنجح المغنيين حسب عدد مبيعات أغنياته فيل كولينز اسمه بالكامل فيليب ديفيد تشارلز كولينز (انجليزى: Philip David Charles "Phil" Collins) اتولد يوم 30 يناير سنة 1951 فى تشيزيك ، لندن و عزف على اول طبلة أخدها هديه بمناسبة عيد الميلاد لما كان عنده خمس سنين و بعد كده عمل له خاله مارك ويد طقم درامز و لما كبر فيل أكتر اشتراله باباه و مامته طقم اكبر .